Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 423/11/8811	Trebišov, 15.11.2012
EEČ : 2-69-449-2012

U Z N E S E N I E

Trestná vec:	obvinený XXXXX 
Prečin:	Podvod podľa § 221 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Trebišov
Podľa § 215 odsek 2 písmeno a Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
dňa 17.01.2011 pod zámienkou poskytnutia výhodného úveru vylákal od XXXXX finančnú hotovosť vo výške 960,- €, ktorú mal zaplatiť za zmenku k úveru s tým, že úver mu bude poskytnutý do niekoľkých dní, pričom k poskytnutiu úveru nedošlo, čím takto spôsobil škodu XXXXX vo výške 960,- €,
lebo je trest, ku ktorému môže trestné stíhanie viesť, celkom bez významu popri treste, ktorý bol obvinenému pre iný čin už právoplatne uložený
Odôvodnenie:

	Uznesením povereného príslušníka OO PZ Streda nad Bodrogom sp.zn. ORP-563/SB-TV-2011 zo dňa 02.08.2011 bolo začaté trestné stíhanie a následne dňa 30.12.2011 vznesené obvinenie XXXXX za prečin podvodu podľa § 221 ods. 1 Tr. zák. na tom skutkovom základe, ako je to uvedené vo výrokovej časti tohto uznesenia. 

	Tohto prečinu sa mal obvinený XXXXX dopustiť tak, ako je to uvedené vo výrokovej časti tohto uznesenia.

	Preskúmaním vyšetrovacieho spisu som zistil, že obvinený bol odsúdený trestným rozkazom Okresného súdu Prievidza pod sp.zn. 3T 209/2011 zo dňa 18.10.2011, ktorý nadobudol právoplatnosť 25.11.2011 za prečin podvodu podľa § 221 ods. 1 Tr. zák. k nepodmienečnému trestu odňatia slobody v trvaní 1 rok a 1 mesiac v ústave na výkon trestu s minimálnym stupňom stráženia. Taktiež rozsudkom sp.zn. 2T 41/2012 zo dňa 12.07.2012, ktorý nadobudol právoplatnosť 28.07.2012 k nepodmienečnému trestu odňatia slobody v trvaní 1 roka a 2 mesiacov v ústave na výkon trestu so stredným stupňom stráženia, ktoré tresty si v súčasnosti vykonáva.

	Podľa § 221 ods. 1 Tr. zák. za prečin podvodu môže byť uložený trest odňatia slobody až na 2 roky. 

	Vzhľadom k tomu, že obvinenému boli uložené tresty v súhrne 2 roky a 3 mesiace, ktoré v súčasnosti vykonáva je trest, ku ktorému môže viesť trestné stíhanie v tejto tr. veci celkom bez významu už popri treste, ktorý bol obvinenému už uložený za iný čin.

Preto som rozhodol tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú je možné podať do 3 dní od jeho oznámenia na tunajšej prokuratúre. Sťažnosť má odkladný účinok (§ 215 ods.5 Tr. por.)

JUDr. Miroslav Kohan
prokurátor